ᱢᱟᱞᱮᱨᱠᱳᱴᱞᱟ ᱦᱚᱱᱚᱛ

ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱥᱚᱝᱨᱩᱨ ᱦᱚᱱᱚᱛ ᱵᱷᱮᱜᱟᱨ ᱛᱟᱭᱚᱢ ᱛᱮ ᱵᱮᱱᱟᱣ ᱞᱮᱱᱟ ᱾  ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱫᱚ ᱥᱚᱝᱨᱩᱨ ᱠᱷᱚᱱ ᱵᱮᱜᱟᱨ ᱠᱟᱛᱮ ᱒ ᱡᱩᱱ ᱒᱐᱒᱑ ᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱒᱓ ᱟᱱᱟᱜ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱫᱚ ᱯᱮᱭᱟ ᱥᱟᱵᱽᱰᱤᱵᱤᱡᱚᱱ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱢᱟᱞᱮᱨᱠᱳᱴᱞᱟ, ᱚᱢᱚᱨᱜᱚᱲ ᱟᱨ ᱚᱦᱢᱚᱫᱽᱜᱚᱲ ᱾

ᱱᱟᱜᱟᱢ
ᱢᱟᱞᱮᱨᱠᱳᱴᱞᱟ ᱫᱚ ᱢᱟᱞᱮᱨᱠᱳᱴᱞᱟ ᱯᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱑᱔᱕᱔ ᱥᱟᱞ ᱠᱷᱚᱱ ᱒᱒ ᱚᱜᱚᱥᱴ ᱑᱙᱔᱘ ᱥᱟᱞ ᱫᱷᱟᱹᱨᱤᱡ ᱱᱚᱶᱟ ᱫᱚ ᱯᱟᱴᱤᱭᱟᱞᱟ ᱟᱨ ᱥᱟᱢᱟᱝ ᱯᱚᱧᱡᱟᱵᱽ ᱯᱚᱱᱚᱛ ᱤᱭᱩᱱᱤᱭᱚᱱ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱑᱙᱕᱖ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱯᱚᱧᱡᱟᱵᱽ ᱥᱟᱶ ᱢᱮᱥᱟ ᱞᱮᱱᱟ ᱟᱨ ᱥᱚᱝᱨᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱮ ᱵᱮᱱᱟᱣ ᱞᱮᱱᱟ ᱾

ᱥᱟᱥᱚᱱ ᱪᱟᱪᱞᱟᱣ
ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱫᱚ ᱠᱚᱧᱮ ᱥᱤᱧᱚᱛ ᱨᱮ ᱯᱚᱧᱡᱟᱵᱽ ᱯᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱧᱡᱟᱵᱽ ᱯᱚᱱᱚᱛ ᱨᱮᱱᱟᱜ ᱒᱓ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱑᱔ ᱢᱮ ᱒᱐᱒᱑ ᱨᱮ ᱥᱚᱝᱨᱩᱨ ᱦᱚᱱᱚᱛ ᱠᱷᱚᱱ ᱵᱮᱜᱟᱨ ᱞᱮᱱᱟ ᱾ ᱢᱟᱞᱮᱨᱠᱳᱴᱞᱟ, ᱚᱦᱢᱚᱫᱽᱜᱚᱲ ᱟᱨ ᱚᱢᱚᱨᱜᱚᱲ ᱨᱮᱱᱟᱜ ᱥᱟᱵᱽ ᱛᱚᱦᱥᱤᱞ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾Malerkotla to be 23rd District of Punjab  14 May 2021, The Tribune.  Retrieved 14 May 2021.

ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱨᱮ ᱔᱒᱙,᱗᱕᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱦᱩᱭᱩᱜ ᱠᱟᱱᱟ ᱖᱘᱔ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾ ᱱᱚᱶᱟ ᱨᱮ ᱯᱮᱭᱟ ᱨᱮᱵᱷᱮᱱᱣᱟᱨ ᱰᱤᱵᱤᱡᱚᱱ, ᱢᱩᱱᱤᱥᱤᱯᱟᱞᱤᱴᱤ ᱟᱨ ᱥᱤ.ᱰᱤ. ᱵᱚᱱᱚᱛ ᱢᱮᱱᱟᱜᱼᱟ ᱾ ᱑᱗᱕ ᱜᱚᱴᱟᱝ ᱜᱨᱟᱢ ᱯᱚᱧᱪᱟᱭᱚᱛ ᱟᱨ ᱑᱙᱒ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾

ᱥᱤᱠᱷ ᱫᱷᱚᱨᱚᱢ ᱫᱚ ᱡᱟᱹᱥᱛᱤ ᱜᱟᱱ ᱦᱚᱲᱟᱜ ᱫᱷᱚᱨᱚᱢ ᱠᱟᱱᱟ ᱟᱨ ᱢᱩᱬᱩᱛ ᱫᱚ ᱟᱹᱛᱩ ᱨᱤᱱ ᱠᱟᱱᱟ ᱠᱚ ᱾ ᱯᱚᱧᱡᱟᱵᱽ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱞᱮᱠᱟᱛᱮ ᱢᱟᱞᱮᱨᱠᱳᱴᱞᱟ ᱨᱤᱱ ᱢᱩᱥᱞᱤᱢ ᱵᱷᱮᱜᱟᱨ ᱚᱠᱛᱚ ᱨᱮ ᱯᱟᱠᱤᱥᱛᱟᱱ ᱨᱮ ᱵᱟᱠᱚ ᱦᱮᱡ ᱞᱮᱱᱟ ᱟᱨ ᱢᱟᱞᱮᱨᱠᱳᱴᱞᱟ ᱨᱮ ᱱᱤᱛᱚᱜ ᱦᱚᱸ ᱢᱩᱥᱞᱤᱢ ᱠᱚᱣᱟᱜ ᱢᱤᱫ ᱟᱹᱰᱤ ᱢᱟᱨᱟᱝ ᱮᱞ ᱠᱚᱢ ᱢᱮᱱᱟᱜ ᱠᱚᱣᱟ ᱾ ᱥᱚᱦᱚᱨᱤ ᱡᱟᱭᱜᱟ ᱨᱮ ᱦᱤᱱᱫᱩ ᱠᱚ ᱫᱚ ᱛᱮᱥᱟᱨ ᱢᱟᱨᱟᱝ ᱜᱟᱶᱛᱟ ᱠᱟᱱᱟ ᱠᱚ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ, ᱙᱖.᱖᱙% ᱦᱚᱲ ᱫᱚ ᱯᱚᱧᱡᱟᱵᱤ ᱟᱨ ᱓.᱒᱑% ᱩᱨᱫᱩ ᱫᱚ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱮᱫ ᱛᱟᱦᱮᱸᱫ ᱾

ᱨᱟᱡᱽᱟᱹᱨᱤ ᱠᱚ
ᱢᱟᱞᱮᱨᱠᱳᱴᱞᱟ ᱦᱚᱱᱚᱛ ᱫᱚ ᱢᱟᱞᱮᱨᱠᱳᱴᱞᱟ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱢᱳᱦᱚᱢᱚᱫᱽ ᱡᱟᱢᱤᱞ ᱚᱨ ᱨᱮᱦᱢᱟᱱ (AAP) ᱫᱚ ᱒᱐᱒᱒ ᱠᱷᱚᱱ ᱮᱢ.ᱮᱞ.ᱮ. ᱢᱮᱱᱟᱭᱟ ᱾

ᱱᱚᱶᱟ ᱦᱚᱱᱚᱛ ᱫᱚ ᱥᱚᱝᱨᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱥᱚᱝᱨᱩᱨ ᱞᱳᱠ ᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮ ᱒᱓ ᱡᱩᱱ ᱒᱐᱒᱒ ᱨᱮ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱦᱩᱭ ᱞᱮᱱᱟ ᱟᱨ ᱥᱤᱢᱨᱚᱱᱡᱤᱛ ᱥᱤᱝ ᱢᱟᱱ ᱫᱚ ᱥᱚᱦᱮᱛ ᱞᱮᱠᱟᱛᱮ ᱵᱟᱪᱷᱚᱱ ᱞᱮᱱᱟᱭ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱢᱟᱞᱮᱨᱠᱳᱴᱞᱟ ᱦᱚᱱᱚᱛ
ᱛᱷᱚᱠ:ᱯᱚᱧᱡᱟᱵᱽ, ᱥᱤᱧᱚᱛ ᱨᱮᱱᱟᱜ ᱦᱚᱱᱚᱛ ᱠᱚ